Әбйәлил районының Рәсәй мосолмандарының Үҙәк диниә назаратында торған мәхәллә имам хатыбтары әлеге көндәрҙә һәр ҡайныһы үҙ мәсетендә төҙөкләндереу эше менән булыша. Кемдер ҡәбер ҡаҙыу инструментарын һатып алыу өсөн интернет-чаттар асып, саҙаҡа йыйып, уларҙы һатып ала. Икенселәре ремонт өсөн, мәҫәлән тәҙрә алмаштырыу өсөн быны ҡуллана. Быйылға күп нәмә планлаштырылған, имамдарға үҙ мәхәлләләрендә эш күп. Һеҙҙе бөгөн шуларҙың берәүһе Шаяхметов Рафик Хаким улы менән ҡыҙҡаса таныштырып үтәйем. Ул 47- йыл хеҙмәте менән хаҡлы ялға сыҡҡан. Оло йәштәрҙәрҙә булыуға ҡарамаҫтан әле лә ул арымай талмай ике ауыл халҡы: Салауат һәм Ҡужан йәмәғәте йөрөгән мәсеттә 14- се йыл хеҙмәт итә. Ҡасан барһаңда мәсеттенә юл асыҡ, үҙе яҡты йөҙ менән ҡаршы ала, аҡыллы кәңәштәрен биреп ҡала. Мәсетенең ашхана булмәһе, йылытылған тәһәрәт алыу урыныла бар. Әле Рафиҡ ағай мәсет манараһына яңы тауыш көсәйткес алып ҡуйҙы, ике ауылға хәҙер матур аҙан тауышы ишетелә.